«TV3» har flere betydninger.

**TV3 Norge** er den største kommersielle TV-kanalen til Viaplay Group i Norge. Men kanalen har også 2 søsterkanaler; TV3+ Norge og TV6 Norge

TV3 sender separate kanaler i Norge, Sverige, Danmark, Litauen, Latvia og Estland, samt som Viasat3 i Ungarn, hver med lokale underholdningsprogrammer på de respektive språkene for landene. Alle kanalene blir sendt fra London i Storbritannia, noe som medfører at Viasat opererer under det britiske reklameregler og kontrollorganet Ofcom.

Innhold
-------

TV3 er en underholdningskanal og programtilbudet består av innkjøpte serier, filmer og norske egenproduserte programmer i ulike kategorier. Blant TV3s mest kjente norskproduserte programmer er *Robinsonekspedisjonen* (1999-2013), *Paradise Hotel*, *Luksusfellen*, *Hellstrøm rydder opp - hjemme*, *Hellstrøm rydder opp*, *MasterChef*  og *Boligjakten*. 

Av innkjøpte amerikanske serier er TV3 mest kjent for Ellen DeGeneres, *Dr. Phil*, *24: Live Another Day*, *Sex og singelliv*, *Tyrant*, *The Blacklist*, *The Mentalist*, *Bones*, *Two and a Half Men* og *NCIS*. «Søndagsfilmen» har også vært en fast programpost på TV3 i mange år.

I 2018 fikk NENT rettighetene til å vise International Handball Federation (IHF) sine VM frem til 2025 og European Hanball Federation (EHF) sine EM frem til 2026.

TV3 og Viaplay viser alle Norge sine kamper i mesterskapene.

Oppslutning
-----------

TV3 hadde en dekningsgrad på 91,5 % i 2012 og en markedsandel på 4,2 % (i første kvartal av 2012).

Starten
-------

Kanalen var i de første årene en fellesskandinavisk TV-kanal og hadde sin første sending nyttårsaften 1987. Det første skandinaviske programmet var *Scene 3* (blant andre ledet av Rita Westvik), mens den første innkjøpte serien var *Santa Barbara*. Disse programmene ble sendt fra januar 1988. Senere på året satte de opp kjente utenlandske serier som blant andre *Magnum, P.I. M\*A\*S\*H, Flipper, The Tracey Ullman Show, Knots Landing, Remington Steele*, reportasjeprogrammet *48 timer* og barneprogram som blant annet *Smurfene*.

Kanalen feiret sin ettårsdag på nyttårsaften 1988 med det egenproduserte TV-showet *TV3s nyttårsbobler*, ble ledet av Rita Westvik og hvor artister som Dizzie Tunes, Lill-Babs, Jahn Teigen og Magnus Härenstam opptrådte. Et annet egenprodusert program som gikk de første årene var *Lykkehjulet*.

I 1990 ble kanalen splittet opp i TV3 Norge, TV3 Danmark og TV3 Sverige.

### Egen nyhetssending

Kanalen hadde en kort periode en egen nyhetssending som gikk daglig fra 1993 til 1996. Sendingene het *3 minutter* og var en meget kort nyhetsoppdatering (med værmelding) som tilsammen hadde en varighet på tre minutter.

Politisk innblanding
--------------------

Kanalens sendinger ble forsøkt stoppet av Brundtlandregjeringen senhøsten 1987. Kulturminister Hallvard Bakke og samferdselsminister Kjell Borgen nektet å gi kanalen konsesjon til å sende via kabel i Norge på grunn av at den var reklamefinansiert. Janco Kabel-TV, nåværende Telia mente imidlertid at Bakke ikke hadde lovhjemmel til å nekte folk å ta ned TV3 og valgte derfor å sende kanalens aller første sending på nyttårsaften. Bakkes forbud førte til at Norsk Kabel-TV Forbund anket saken til Kongen i statsråd.

Usikkerheten rundt hvorvidt det var lovlig å sendte kanalens sendinger førte til at norske kabel-TV-selskaper stanset overføringene etter noen dager med sending. Men Bakke fikk opinionen mot seg og i tillegg startet en rekke kjente kulturpersonligheter å sette i gang en boikottaksjon overfor NRK. «*Albania-modellen mot uttrykksfrihet på et vestlig pluralistisk TV medium*», var uttrykk som Rolv Wesenlund brukte i forbindelse med Bakkes holdning. Samtidig hadde mange reagert på at mens TV3 ble nektet å sende, så hadde reklamefinansierte britiske kanaler som Sky Channel (sendinger i Norge fra 1982 til 1989) og Super Channel hatt konsesjon til å sende i Norge i flere år.

Disse hendelsene, samt press innad i regjeringen og partiet, førte til at Bakke den 12. januar snudde i saken. *VG* skrev at Bakke hadde blitt utsatt for press både fra kollegaer i regjeringen, APs landsstyre og tillitsmenn i partiet.

Nyere historie
--------------

8. september 2007 ble søsterkanalen Viasat 4 lansert.

1. september 2011 ble TV3 HD lansert (kun tilgjengelig for Viasat-abonnenter, nå Allente). Fra 2016 også i HD på Canal digital, nå Allente.

1. januar 2012 begynte TV3 å tekste alle nye norske programmer for hørselshemmede, via TV3s tekst-tv side 333.

21. november 2013 ble søsterkanalen TV6 lansert. Denne kanalen har kvinner i aldersgruppen 35-50 som målgruppe.

Land
----

* Norge
* Danmark
* Sverige
* Estland
* Latvia
* Litauen
* Ungarn (Viasat 3)

Se også
-------

* Lister over norske TV-programmer

Referanser
----------

1. ↑  «Rapport NENT Group Håndball Rettigheter til 2025» (PDF).
2. ↑  «Partners sportsrights - Norway». *Nordic entertainment group* **(engelsk)**. Besøkt 8. desember 2020.
3. ↑  TNS Gallup Arkivert 19. juli 2012 hos Wayback Machine.
4. ↑  «Her er vårens tv-vinnere». *kampanje.com*. 2. mai 2012. Besøkt 19. juni 2022.
5. 1 2  «Jubel i Oslo». *VG*. 12. januar 1988. «Nyheten om kulturminister Bakkes kuvending slo ned som en bombe i TV3s Oslo-kontor i går ettermiddag.»
6. ↑  «Radio- og TV-sidene». *Indre Akershus Blad*. Aurskog-Høland. 5. september 1988.
7. ↑  «TV onsdag». *Tvedestrandsposten*. 31. mai 1988.
8. ↑  «TV og radio». *Totens Blad*. 19. juli 1988. s. 14.
9. ↑  «Fjernsyn lørdag 31. desember». *Harstad Tidende*. 29. desember 1988.
10. ↑  «TV3 i nyttårspresang». *VG*. 23. desember 1987 – via retriever.no.
11. ↑  «Han tør ikke sende TV3». *VG*. 6. januar 1988.
12. ↑  «Kulturministerens enøyde fjernsyn». *VG*. 8. januar 1988 – via retriever.no.
13. ↑  «Presset av alle». *VG*. 12. januar 1988 – via retriever.no. «Regjeringen fikk kalde føtter. Kulturminister Hallvard Bakke ble presset til å endre standpunkt til TV3.»
14. ↑  «TV3 HD Norway (Arkivert kopi)». MTG. 7. mars 2012. Arkivert fra originalen 3. juli 2012. Besøkt 24. juni 2012.  MTGs svenske nettsider
15. ↑  «TV3-teksting starter med teksting (Arkivert kopi)». Hørselshemmedes Landsforbund. 12. januar 2012. Arkivert fra originalen 14. september 2013. Besøkt 24. juni 2012.  Nettsidene til Hørselhemmedes Landsforbund
16. ↑  «Innsikt : TV6 et halvt år (Arkivert kopi)». TV3. 2014. Arkivert fra originalen 26. oktober 2014. Besøkt 26. oktober 2014.

Eksterne lenker
---------------

* Om TV3 på tv3.no
* TV3 Arkivert 4. oktober 2006 hos Wayback Machine. – Danmark
* TV3 – Estland
* TV3 – Latvia
* TV3 – Litauen
* TV3 Arkivert 12. desember 1998 hos Wayback Machine. – Norge
* TV3 Arkivert 21. august 2016 hos Wayback Machine. – Sverige
* Viasat3 – Ungarn
* TV3+ – Danmark

| * v
* d
* r
Viaplay Group |
| --- |
| TV-kanaler | 
* TV3
* TV3+
* TV6

 |
| Sportskanaler | 
* V sport (+, 1, 2, 3 og ultra HD)
* V sport golf

 |
| Serie- og filmkanaler | 
* V film (action, family, hits og premiere)
* V series

 |
| Radiokanaler (P4-gruppen) | 
* P4
* P5 Hits
* P6 Rock
* P7 Klem
* P8 Pop
* P9 Retro
* P10 Country
* P11 Dance
* P12 Bandit
* NRJ Norge

 |
| Strømmetjenester | 
* Viaplay
* *Viafree* (del av Pluto TV)

 |
| 
* **Tidligere kanaler:** *Viasat Explore*
* *Viasat Fotball*
* *Viasat History*
* *Viasat Hockey*
* *Viasat Motor*
* *Viasat Nature/Crime*
* *Viasat Sport N*

 |


| * v
* d
* r
Norges flagg TV-kanaler i Norge |
| --- |
| NRK | 
* NRK1
* NRK2
* NRK3
* NRK Super
* NRK Tegnspråk

 |
| TV 2 | 
* TV 2 Direkte
* TV 2 Livsstil
* TV 2 Nyheter
* TV 2 Sport (Premium)
* TV 2 Zebra

 |
| Discovery | 
* TVNorge
* FEM
* MAX
* VOX
* Discovery
* Eurosport
* ID
* TLC

 |
| Viaplay | 
* TV3
* TV3+
* TV6

 |
| Lokal-TV | 
* Bergen Student-TV
* fvntv
* SeByen
* Trønder-TV
* TVA
* TV Halden
* TV Haugaland
* TV Modum
* TV Nordvest
* TV Nord
* TV Telemark
* TV Vest
* TV Vestfold
* TV Østfold 24
* TV8 Follo
* TV8 Sunnmøre
* Viking TV

 |
| Øvrige | 
* Auto Motor Sport
* Empo TV
* Kanal 10
* Matkanalen
* MTV
* Utrop TV
* VGTV
* Visjon Norge

 |